Pasop vir 'eFiling'-slenters! - Jou Geld | Solidariteit WêreldJou Geld | Solidariteit Wêreld
Tuis › 2016-wenke › Pasop vir 'eFiling'-slenters!
Pasop vir 'eFiling'-slenters!
SAID het 'n indrukwekkende "eFiling"-stelsel geïimplementeer, wat hulle beskryf as 'n "eenvoudige en gerieflike" manier om met hulle te kommunikeer. As gevolg hiervan word belastingbetalers dikwels gemotiveer om "eFiling" te gebruik in plaas van om in lang, ongewenste toue te staan en wag.
Dit kom egter as geen verrassing nie dat kubermisdadigers poog om voordeel te trek uit die feit dat baie mense elektroniese metodes gebruik om hulle persoonlike sake te bestuur.
As belastingbetaler moet jy jou e-posadres beskerm; wees versigtig met wie jy dit deel. Misdadigers stuur vals e-posse wat lyk asof dit van SAID af kom na belastingbetalers, byvoorbeeld "no-reply@sars.gov.za", "funds@sars.co.za" of "sars@gmail.co.za". In die meeste gevalle word hierdie e-posse of teksboodskappe gestuur met die doel om die belastingbetaler se persoonlike inligting te bekom of selfs om die belastingbetaler te versoek om skakels te volg en deposito's in buitelandse rekenings te maak.
As jy jouself 'n slagoffer van bogenoemde misdade bevind of jy is agterdogtig oor enige elektroniese slenters, stuur 'n e-pos aan phishing@sars.gov.za, skakel die bedrogspoedlyn op 0800 00 2870 of kontak 'n regspraktisyn om jou te help.